Slovenska kronika, 25.1.2005


Naslov: BORZA KADROV V POSAVJU

Napoved za  voditelja:

V Posavju v teh dneh zaključujejo poskusni projekt kadrovske borze, tako da bo ta regija prva v Sloveniji, ki bo dobila celovito kadrovsko borzo. Ta bo na svetovnem spletu uradno začela delovati 1. februarja, v teh dneh pa tečejo še zadnja programska testiranja. Gre za projekt, ki ga izvaja Zavod Regio, podprl pa ga je tudi republiški Zavod za zaposlovanje.

T- "GORAN ROVAN>Krško 
X- $Jože Grajžl


Borza kadrov, ki bo na voljo preko spleta, bo poleg iskalcev zaposlitve in zaposlenih, ki iščejo nove izzive, ponujalo možnost tudi študentom in dijakom. Vsi ti bodo tako konkurirali na odprtem trgu delovne sile, za katerega v Posavju ocenjujejo, da bo vse pomembnejši.

T- DAVOR RAČIČ
X- direktor Zavoda Regio

6.09
Borza kot taka bo vsem individuum, ki se bodo vključili omogočala, da bojo konstantno na trgu delovne sile, da bojo kandidiral med sebi enakimi, da bojo uvidli svoje standarde in pa predvsem fleksibilnost, kar jim bo omogočalo hitrejše prehode med posameznimi tudi zaposlitvami.

Na borzi se bodo s svojimi potrebami predstavljali tudi ponudniki zaposlitev, vsebovala pa bo tudi ponudnike izobraževanja, tudi neformalnega. Projekt je polovično sofinanciral Zavod za zaposlovanje, od katerega pričakujejo, da  jih bo poleg posavskih občin in drugih institucij, podpiral tudi v bodoče.
T- DAVOR RAČIČ
X- direktor Zavoda Regio

6.55
Na tem projektu je trenutno delalo šest ljudi, v bodoče, v letošnjem letu, ko bo projekt prehajal v realnost, pa planiramo 6-10 ljudi.


Iskalci zaposlitve upajo, da jim bo ta novost prinesla tudi kakšne prednosti.

T- BOŠTJAN ARH
X- študent ekonomije

7.49
Jest kot študent se bom sigurno vpisal v nekakšno bazo, posebej v to, ker se mi zdi, da bom s tem pridobil sigurno eno boljših zaposlitev, al pa vsaj možnost, da se boljše zaposlim, ne.


Ker je dostop do spletne strani regiokader.com omogočen vsem, se v Zavodu Regio ne nameravajo omejevati zgolj posavsko in verjamejo, da bo projekt kmalu prerasel regionalne okvire.

